Publication: Magyar Közlöny
Issue: MK-1998-121 (Year: 1998, Number: 121)
Era: 1990-2004
Section: A Kormány a foglalkoztatás elősegítéséről és a munkanélküliek ellátásáról szóló 1991. évi IV. törvény 8. § (2)
Paragraph Index: 3355

2. A Kormány fontosnak tartja, hogy megtörténjenek az első lépések az élethosszig tartó tanulás eszközrendszerének kialakítására és alkalmazására. A kezdő lépéseket az alábbi — hosszabb távon követendő — irányokba kell megtenni: 2.1. Az élethosszig tartó tanulás keretében szükséges a „Második esély iskolájának” kialakítása, amely az egy bizonyos képzettséggel rendelkező, de valamely okból azt 1998/121. szám hasznosítani nem vagy csak részben tudó munkavállaló új, vagy magasabb fokozatú szakmatanulását teszi lehetővé. 2.2. Azon rétegek számára, amelyek már meglévő és hasznosítható tudással rendelkeznek, biztosítani kell az ismeretek további bővítésének, illetve a magasabb tudásszint elérésének lehetőségét a jobb munkaerőpiaci pozíciók érdekében. 2.3. Ahhoz, hogy az egyén önmaga tervezze saját tanulási útjait, szükséges, hogy a különböző intézménytípusokban megszerzett ismereteket, kompetenciákat más intézménytípusok és képzési formák felhasználják, beszámítsák, kreditálják, és arra építve közvetítsenek további ismereteket. Ehhez átfogó stratégiai tervezés megalapozása szükséges. 2.4. Az élethosszig tartó tanulás egyik kulcskérdése, hogy a tanulók számára milyen információs csatornák biztosítják a képzési kínálat megismerésének lehetőségét. Ezért elengedhetetlen az információs csatornák bővítése a különböző célcsoportok elérése érdekében.

Source: https://magyarkozlony.hu/hivatalos-lapok/50c0b9b8bd53ec810e2f65bce7e9b28032c2e092/dokumentumok/ee32322879d0c0baf2826336575118d8205372d6/letoltes